钦定古今图书集成/理学汇编/文学典/第104卷 > 王之士
## 钦定古今图书集成/理学汇编/文学典/第104卷 > 王之士

按《陕西通志》之十字欲立，蓝田人，嘉靖戊午举人。潜
心理窟，毅然以道学自任，为养心图、定气说书之座
右，闭关不出者九年。蒿床粝食，尚友千古，行己必恭，
与人必敬，一时感慕执经者屦满户外。谓居乡不能
善俗，如先正和叔何？乃立乡约为十二会，赴会者百
馀人。设科劝纠，身先不倦。诸洒扫应对，冠婚丧祭礼
久废，每率诸宗族弟子一一敦行之。己卯如京，与诸
同志讲学萧寺，崇正辟邪，力肩斯道。即时贵或谈及
二氏，辄正辞距之不少假。既而道邹、鲁，瞻阙里，拜先
师及诸贤祠墓，低回留之不忍去。著有《理学绪言》《信
学私言》《大易图象卷》、“《学道考源录》《易传》《诗传》《正世要言》”、《正俗乡约》、“《王氏族谱》《正学筌蹄》”、《阙里瞻思》《关洛集》
《京途集》《南游稿》